Komisjoni määrus (EMÜ) nr 3498/88,

9. november 1988,

millega muudetakse määrusi (EMÜ) nr 391/68 ja (EMÜ) nr 1092/80 tingimuste osas, mis peavad olema täidetud sekkumiskokkuostu ja eraladustustoetuse määramise puhul sealihasektoris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EMÜ) nr 3906/87, [2] eriti selle artikli 5 lõiget 4,

ning arvestades, et:

sekkumistegevus ja eraladustus on kavandatud toodete ajutiseks kõrvaldamiseks tasakaalust väljas turult, pidades silmas nende edasimüüki niipea, kui turu olukord on paranenud; sekkumiseks või ladustamiseks pakutavad tooted peavad, olukorrast lähtuvalt, olema sobivad inimestele või loomadele tarbimiseks;

nõukogu 22. detsembri 1987. aasta määruses (Euratom) nr 3954/87 toiduainete ja loomasööda radioaktiivse saastatuse lubatud piirmäärade kehtestamise kohta tuuma- või kiirgusavarii korral, [3] on sätestatud kord, kuidas kehtestada kiirgusavarii juhtudel toiduainete ja loomasööda radioaktiivse saastatuse lubatud piirtasemed, mille puhul neid võib turustada; nimetatud radioaktiivse saastatuse piirtasemeid ületavaid põllumajandussaadusi ja -tooteid ei tohi kokku osta ega nende suhtes ladustuslepingut sõlmida;

nõukogu 30. mai 1986. aasta määruse (EMÜ) nr 1707/86 (kolmandatest riikidest pärit põllumajandussaaduste ja -toodete imporditingimuste kohta pärast Tšernobõli tuumaelektrijaama avariid, [4] viimati muudetud määrusega (EMÜ) nr 624/87 [5]) artikliga 3 kehtestatakse lubatud radioaktiivsuse piirtasemed; määruse (EMÜ) nr 1707/86 kehtivuse lõppedes kanti samad lubatud piirtasemed seda asendava nõukogu määruse (EMÜ) nr 3955/87 [6] artiklisse 3; maksimaalseid lubatud piirtasemeid ületavaid põllumajandussaadusi ja -tooteid ei saa käsitada vastavana veatule ja standardsele turustuskvaliteedile;

on kindlaks tehtud, et eespool nimetatud avarii tulemusena on osa ühenduse põllumajandustoodangust erineval määral radioaktiivselt saastunud; tuleks selgitada, et määruse (EMÜ) nr 3955/87 artiklis 3 kindlaksmääratud piirnorme ületavaid ühendusest pärit põllumajandussaadusi ja -tooteid ei tohi kokku osta ega nende suhtes ladustuslepingut sõlmida;

komisjoni määruses (EMÜ) nr 391/68, [7] viimati muudetud määrusega (EMÜ) nr 4160/87, [8] sätestatakse sealiha kokkuostu tingimused; komisjoni määruse (EMÜ) nr 1092/80 [9] (viimati muudetud määrusega (EMÜ) nr 201/85 [10]) artiklis 2 sätestatakse kõnealuse toote ladustuslepingute sõlmimise tingimused; neid tingimusi tuleks selgitada; nimetatud määrusi tuleks vastavalt muuta;

toiduainete radioaktiivse saastatuse määr kiirgusavarii korral on vastavalt avarii omadustele ja toodete liigile erinev; otsus järelevalve ja kontrollide vajaduse kohta tehakse vastavalt olukorrale ja arvestades näiteks piirkonna, asjaomaste toodete ja radionukliidide omadusi;

sealihaturu korralduskomitee ei ole oma eesistuja määratud tähtaja jooksul arvamust avaldanud,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EMÜ) nr 391/68 artikli 5 lõikele 2 lisatakse punkt d:

"d) tooted, mille radioaktiivsus ületab ühenduse määrustega lubatud piirtaset. Ühendusest pärit ja Tšernobõli aatomielektrijaama avarii tagajärjel saastunud toodete suhtes kohaldatavad piirtasemed on kindlaks määratud nõukogu määruse (EMÜ) nr 3955/87 [11] artiklis 3. Toote radioaktiivse saastumise taset kontrollitakse ainult siis, kui olukord seda nõuab, ning üksnes vajaliku ajavahemiku jooksul. Vajaduse korral määratakse kontrollide kestus ja ulatus kindlaks määruse (EMÜ) nr 2759/75 artiklis 24 sätestatud korras."

2. Määruse (EMÜ) nr 1092/80 artikli 2 lõike 2 teisele lõigule lisatakse järgmine tekst:

"Toodete kohta, mille radioaktiivne saastatus ületab ühenduse määrustega lubatud piirtasemeid, ei tohi sõlmida ladustuslepingut. Ühendusest pärit ja Tšernobõli aatomielektrijaama avarii tagajärjel saastunud toodete suhtes kohaldatavad piirtasemed on kindlaks määratud nõukogu määruse (EMÜ) nr 3955/87 [*] EÜT L 371, 30.12.1987, lk 14. artiklis 3. Toote radioaktiivse saastumise taset kontrollitakse ainult siis, kui olukord seda nõuab, ning üksnes vajaliku ajavahemiku jooksul. Vajaduse korral määratakse kontrollide kestus ja ulatus kindlaks määruse (EMÜ) nr 2759/75 artiklis 24 sätestatud korras."

Artikkel 2

Käesolev määrus jõustub Euroopa Ühenduste Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. november 1988

Komisjoni nimel

asepresident

Frans Andriessen

[1] EÜT L 282, 1.11.1975, lk 1.

[2] EÜT L 370, 30.12.1987, lk 11.

[3] EÜT L 371, 30.12.1987, lk 11.

[4] EÜT L 146, 31.5.1986, lk 88.

[5] EÜT L 58, 28.2.1987, lk 101.

[6] EÜT L 371, 30.12.1987, lk 14.

[7] EÜT L 80, 2.4.1968, lk 5.

[8] EÜT L 392, 31.12.1987, lk 46.

[9] EÜT L 114, 3.5.1980, lk 22.

[10] EÜT L 23, 26.1.1985, lk 19.

[11] EÜT L 371, 30.12.1987, lk 14.

--------------------------------------------------